Birtukan Mideksa kuiongoza tume ya uchaguzi Ethiopia\nBirtukan Mideska alikuwa mkosoaji mkali wa muungano wa serikali na alikimbilia uhamishoni Marekani

Uteuzi wa Birtukan Mideksa ni wa hivi karibuni ulio muhimu wa wanawake waliochaguliwa kufikia sasa kushikilia nyadhifa kuu serikali.

Bi Birtukan alirudi Ethiopia mapema mwezi huu baada ya kuishi uhamishoni kwa miaka 7 Marekani.

Ni miongoni mwa viongozi wa upinzani waliofungwa baada ya uchaguzi uliozusha mzozo mnamo 2005 uliochangia vifo vya mamia ya watu.

Baada ya uteuzi wake, Bi Birtukan amesema anahisi taaluma yake ya u Jaji itamsaidia kutatua mizozo na tofuati  ambazo huenda zikazuka  katika wadhifa wake mpya.

Lakini ameongeza kuwa Wa Ethiopia kote wamedhihirisha kwamba wapo tayari kwa mageuzi.

Je matumaini ni yapi kwa wasichana wa Ethiopia kama huyu kuweza kufanya mambo ambayo mamake na nayanake hawakuweza kuyafanya?

"Raia wa Ethiopia wako tayari kujenga mfumo wa demokrasia wanao utaka  na kuiwajibisha serikali -  na wamelidhihirisha hilo kwa kujitolea ipasavyo ," Birtukan amewaambia waandishi habari.

"Kwahivyo naamini utayari wa umma ni nafasi moja nzuri mno" ameongeza.

 Mwandishi wa BBC Emmanuel Igunza aliyepo katika mji mkuu Addis Ababa anasema anakabiliwa na changamoto katika kurudisha imani katika tume ya uchaguzi ambayo mara kwa mara  imekabiliwa na shutuma  za kuendeshwa na serikali - na atasimamia uchaguzi Mei mwaka 2020.

Kukithiri sura za wanawake katika siasa Ethiopia

 Waziri mkuu Abiy Ahmed ametekeleza mageuzi mengi tangu aingie madarakani Aprili.

Taifa la Ethiopia linabadiliika kwa kasi chini ya utawala wake, huku wanawake wakionekana sasa kushikilia nyadhifa kuu za uongozi katika nchi ambayo wanawake wamegubikwa zaidi katika majukumu ya kitamaduni.

Wa Ethiopia hupenda kusema walitawaliwa na Malkia Sheba nyakati za biblia - jambo ambalo wana fahari kubwa nalo, hatahivyo ukweli ni kwamba taifa hilo la upembeni mwa Afrika lina jamii iliyogubikwa kwa mfumo dume.

Wanawake ambao ni nusu ya idadi kamili ya milioni 102.5 ya watu nchini, wana majukumu ya kitamaduni zaidi, hususan katika...\n\ntl;dr:
Aliyekuwa jaji na kiongozi wa upinzani nchini Ethiopia ameapishwa kuiongoza tume kuu ya uchaguzi nchini.